**Súťažné podmienky**

**Názov súťaže**

postup tejto súťaže návrhov, ktorý nie je osobitne upravený týmito súťažnými podmienkami, sa riadi príslušnými ustanoveniami § 119-125 zák. č. 343/2015 Z. z. o verejnom obstarávaní a o zmene a doplnení niektorých zákonov v zn. n. p. (ďalej „**ZVO**“), Vyhlášky Úradu pre verejné obstarávanie č. 157/2016 Z. z., ktorou sa ustanovujú podrobnosti o druhoch súťaží návrhov v oblasti architektúry, územného plánovania a stavebného inžinierstva, o obsahu súťažných podmienok a o činnosti poroty v zn. n. p. a Súťažného poriadku Slovenskej komory architektov

Za vyhlasovateľa napr. Mesto / Obec

Meno Priezvisko

napr. primátor/starosta/...

Spracovateľ súťažných podkladov – napr. referát investícií

Meno Priezvisko

napr. vedúci/referent/...

**Obsah súťažných podmienok**

1. Identifikácia vyhlasovateľa 3

2. Opis predmetu a účel súťaže návrhov 4

3. Druh súťaže 4

4. Okruh účastníkov 4

5. Komunikácia 5

6. Vyhotovenie súťažného návrhu 5

7. Zoznam súťažných pomôcok 7

8. Lehoty 7

9. Porota 8

10. Hodnotenie predložených návrhov 9

11. Ceny a odmeny 9

12. Priame rokovacie konanie – zadanie nadväzujúcej zákazky 9

13. Ďalšie informácie 10

**Prílohy**

01 Zadanie

02 Vyhlásenie účastníka a autorov

03 Postup používania elektronického informačného systému (Josephine, eZakazky, EVO, ....)

04 Návrh zmluvy o dielo

05 Súťažné pomôcky

# 1. Identifikácia vyhlasovateľa

názov organizácie: napr. Mesto / Obec

právna forma: obec podľa § 1 zák. č. 369/1990 Zb. o obecnom zriadení v zn. n. p. a

podľa zák. č. 377/1990 Zb. o hlavnom meste SR Bratislave v zn. n. p.

sídlo: .................................

krajina: Slovenská republika

IČO: .................................

DIČ: .................................

IČ DPH: .................................

(ďalej aj ako „vyhlasovateľ“)

Vyhlasovateľa vo vzťahu k účastníkovi ako aj voči subjektom verejnej správy zastupuje sekretár súťaže.

Kontaktný bod vyhlasovateľa vo veciach verejného obstarávania:

<https://.......>............

# 2. Opis predmetu a účel súťaže návrhov

1. Názov súťaže:

**„Názov súťaže“**

1. Účel súťaže:

Účelom súťaže je nájsť návrh, ktorý spomedzi predložených návrhov najlepšie rieši požiadavky zadania a tiež nájsť partnera, s ktorým bude vyhlasovateľ ďalej spolupracovať na projekte.

1. Kódy podľa spoločného slovníka obstarávania (CPV):

Hlavný predmet:

**71200000-0 Architektonické a súvisiace služby**

Doplňujúce predmety:

71220000-6 Návrhárske a architektonické služby

71240000-2 Architektonické, inžinierske a plánovacie služby

71250000-5 Architektonické a inžinierske služby a dozor

1. Predpokladaná hodnota pri súťaži návrhov: **99 999 € bez DPH,**

ktorá pozostáva z:

- hodnoty cien a odmien pre účastníkov spolu: 4 444 € bez DPH,

- predpokladanej hodnoty zákazky na poskytnutie služieb zadávanej v zmysle § 81 písm. h) ZVO: 95 555 € bez DPH,

1. Predpokladané investičné náklady na realizáciu sú do 999 9999 € bez DPH. Súťaž slúži na overenie predpokladaných nákladov a bude slúžiť ako indikátor pre ich prípadnú aktualizáciu.
2. Tieto súťažné podmienky boli prerokované porotou na úvodnom stretnutí poroty dňa 30.2. 2021 a schválené per rollam 31.4. 2021 a overené Slovenskou komorou architektov overením č.

KA-214-1/2021 zo dňa 11.3. 2021.

# 3. Druh súťaže

1. Podľa účelu súťaže: **projektová**
2. Podľa okruhu účastníkov: **verejná~~/užšia verejná/vyzvaná/kombinovaná~~**
3. Podľa predmetu súťaže: **architektonická/urbanistická/konštrukčná/krajinárska a kombinácie**
4. Podľa priebehu súťaže: **jednokolová/dvojkolová**

Cieľom prvého kola súťaže návrhov je nájsť najvhodnejšie riešenia predmetu súťaže pre postup do druhého kola, ktoré splnia požiadavky vyhlasovateľa, obsiahnuté v týchto súťažných podmienkach. V druhom kole budú postupujúce návrhy z prvého kola revidované odporúčaniami poroty a účastníkmi podrobnejšie dopracované. Počet účastníkov vyzvaných do 2. kola je 3 až 5.

# 4. Okruh účastníkov

1. Táto súťaž návrhov sa vyhlasuje ako verejná pre vopred neurčený počet anonymných účastníkov.
2. Účastníkom v súťaži návrhov nesmie byť ten, kto:
	1. vypracoval kritériá výberu účastníkov, vypracoval kritériá hodnotenia predložených návrhov;
	2. je členom poroty, náhradníkom člena poroty, sekretárom súťaže, overovateľom súťažných návrhov alebo odborným znalcom prizvaným porotou;
	3. overoval súťažné podmienky za Slovenskú komoru architektov;
	4. je zamestnancom vyhlasovateľa;
	5. je blízkou osobou, spoločníkom, štatutárnym orgánom, zamestnancom alebo zamestnávateľom osôb vylúčených z účasti v súťaži návrhov podľa bodov (a) až (d).
3. Účastníkom môže byť jedine hospodársky subjekt, ktorý má oprávnenie na výkon podnikania predstavujúceho činnosť uvedenú v §4 alebo §4a alebo §5 odsek (1) písmeno a) zák. č. 138/1992 Zb. o autorizovaných architektoch a autorizovaných stavebných inžinieroch v zn. n. p. alebo podľa ekvivalentnej právnej úpravy platnej v krajine podnikania účastníka. Splnenie tejto podmienky je účastník povinný preukázať čestným vyhlásením, ktorého vzor je prílohou č. 02 týchto Súťažných podmienok.
4. Vyhlasovateľ upozorňuje, že pokiaľ bude účastníkom súťaže právnická osoba, musí mať v obchodnom registri alebo v inej obdobnej evidencii uvedený zápis zodpovedajúci vyššie zmienenému zákonu o autorizovaných architektoch a autorizovaných stavebných inžinieroch.
5. V prípade účasti autorského tímu (riešiteľského kolektívu), musí podmienku odbornej spôsobilosti spĺňať aspoň jeden člen - účastník, ktorý bude splnomocnený ostatnými členmi riešiteľského kolektívu na predkladanie a nakladanie s návrhom v plnom rozsahu. Ostatní autori (členovia riešiteľského kolektívu) si vzájomné vzťahy s účastníkom zmluvne vysporiadajú tak, aby účastník bol plne oprávnený s návrhom - dielom nakladať v intenciách týchto súťažných podmienok a následne v prípade, ak by bol tento návrh vyhodnotený ako úspešný, aj uzavrieť zmluvu s vyhlasovateľom ako verejným obstarávateľom v postupe podľa § 81 písm. h) ZVO.
6. Vyhlasovateľ dáva do pozornosti, že od úspešného účastníka bude v priamom rokovacom konaní nadväzujúcom na ukončenú súťaž návrhov požadovať splnenie podmienok účasti týkajúcich sa osobného postavenia podľa § 32 ZVO. V tejto súvislosti viď čl. 12. bod 6. týchto súťažných podmienok.
7. V riešiteľskom kolektíve odporúčame zastúpenie: statika, krajinného architekta, umelca, …

# 5. Komunikácia

1. Komunikácia medzi vyhlasovateľmi a účastníkom sa uskutočňuje v slovenskom alebo českom jazyku, **výhradne prostredníctvom informačného systému Josephine .**
2. V prípade potreby vysvetliť alebo objasniť údaje uvedené v Súťažných podmienkach a ich prílohách môže účastník požiadať o ich vysvetlenie prostredníctvom systému ... .
3. Všetky vysvetlenia a kladné vybavenia žiadostí o nápravu bude vyhlasovateľ uverejňovať v IS ... .
4. Manuál registrácie Vás rýchlo a jednoducho prevedie procesom registrácie v systéme Josephine: <https://store.proebiz.com/docs/josephine/sk/Manual_registracie_SK.pdf>. Pre lepší prehľad tu nájdete tiež opis základných obrazoviek systému.
5. Na používanie systému Josephine je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>
6. Vyhlasovateľ vyhlási túto súťaž návrhov zverejnením Oznámenia o súťaži návrhov vo Vestníku verejného obstarávania dostupnom na adrese: <https://www.uvo.gov.sk/vestnik-590.html>.
7. Vyhlasovateľ bezodkladne po rozhodnutí poroty oznámi účastníkovi výsledok súťaže. Spraví tak písomne a priloží kópiu zápisnice zo zasadnutia poroty spolu s prílohami, a to elektronicky, prostredníctvom informačného systému ... .
8. Zverejnenie výsledku súťaže vykoná vyhlasovateľ odoslaním výsledku súťaže návrhov na zverejnenie do Vestníka verejného obstarávania. Vyhlasovateľ zároveň uverejní výsledok v IS ... .
9. Súťažné návrhy zaradené do hodnotenia poroty budú môcť byť po zverejnení výsledku súťaže návrhov zverejnené na výstave, na webe a prípadne i v tlačenej publikácii, podľa rozhodnutia vyhlasovateľa.

# 6. Vyhotovenie súťažného návrhu

1. Účastník predkladá súťažný návrh elektronicky prostredníctvom informačného systému ... v lehote na predkladanie návrhov. Pokyny k používaniu systému ... sú prílohou 03 týchto súťažných podmienok. Vyhlasovateľ účastníkom dôrazne odporúča ponechať dostatočnú časovú rezervu na elektronické odovzdanie prostredníctvom informačného systému (kontakt v prípade problémov +421 999 999 999, email@email.com).
2. **Predložený návrh bude rozdelený do dvoch častí:**

 - **prvá časť – vyhlásenie** obsahuje sprievodný dokument s údajmi o účastníkovi a autorovi – obsahuje identifikáciu účastníka.

- **druhá časť – grafická časť** obsahuje samotný architektonický návrh účastníka s dôrazom na zachovanie anonymity – nesmie obsahovať žiadnu identifikáciu účastníka.

Súťažný návrh bude vyhotovený v slovenskom alebo českom jazyku. Účastník odovzdáva návrh iba v digitálnej podobe. Ak aktuálna epidemiologická situácia umožní osobné stretnutie poroty, vyhlasovateľ vytlačí panel vo svojej réžii. V opačnom prípade bude hodnotená digitálna podoba.

1. **Prvá časť -** **vyhlásenie** (príloha 02) obsahuje čestné vyhlásenie a identifikačné údaje účastníka podľa bodu 4.3 a identifikačné údaje autorov návrhu a ich súhlas s použitím súťažného návrhu
2. **Druhá časť – grafická časť - anonymná**:

**Obsah:**

Obsahové požiadavky na riešenie sú uvedené v Zadaní tejto súťaže (príloha 01) a v Súťažných pomôckach (príloha 05). Dodržanie pokynov uvedených v týchto dokumentoch nie je povinné. Ak v návrhu účastníka dôjde k výraznému odkloneniu sa od týchto pokynov, odporúča vyhlasovateľ uviesť grafickú, či textovú argumentáciu účastníka, odôvodňujúcu takýto postup.

**Rozsah a forma:
a) Grafická časť A**

Panel / Panely s rozmermi 700 mm x 1 000 mm s orientáciou na výšku, v počte X ks.

Panel / panely by mali obsahovať:

* Situácia M 1:XXX
* Konštrukčno-technické výkresy:
* pôdorys obsahujúci celkové architektonické a konštrukčné riešenie M 1:XXX
* rezy M 1:XXX
* pohľady M 1:XXX
* 1x perspektívna vizualizácia / zákres do fotografie
* Ďalšie priestorové náhľady – vizualizácia, schémy, rezy, axonometria, skice, technické detaily a iné grafické výstupy podľa uváženia
* Anotácia/stručný komentár k návrhu – max. 500 znakov

Odporúčané rozloženie je k dispozícii ako súťažná pomôcka „Vzor panelov“.

Panely by mali byť predložené ako jeden spojený súbor \*.pdf obsahujúci požadované formáty s názvom „panely s navrhom.pdf“ a s rozlíšením minimálne 300 DPI. Veľkosť tohto súboru by nemala presiahnuť 50 MB.

**b) Grafická časť B**

Návrh vo formáte \*.dwg – pôdorysy, rezy, pohľady. Slúži výlučne pre overenie výkazu bilancií.

**c) Výkaz bilancií**

Vyplnená tabuľka podľa súťažnej pomôcky č. 6 - Výkaz bilancií pre výpočet odhadovaných investičných nákladov.

1. **Zhrnutie požadovaných (povinných) dokumentov  k doručeniu prostredníctvom elektronického informačného systému - účastník doručí nasledovné zložky:**

Prvá časť - vyhlásenie:

**vyhlásenie účastníka a autorov** (vyplnená príloha 02) – vo formáte \*.pdf alebo \*.doc

Druhá časť – grafická časť (anonymná – bez identifikačných údajov):
**a) grafická časť A** – panely vo formáte \*.pdf  **b) grafická časť B** – vo formáte \*.dwg **c) výkaz bilancií** – vo formáte \*.xls, \*.xlsx alebo \*.pdf

1. Účastník môže predložený návrh doplniť, zmeniť alebo vziať späť do uplynutia lehoty na predkladanie návrhov.

# 7. Zoznam súťažných pomôcok

* + - 1. Mapové podklady – napr.:
* Geodetické zameranie (2D) \*.dwg
* Geodetické zameranie (3D)
* Širšie vzťahy \*.pdf
* Zrealizované/plánované projekty v okolí
	+ - 1. Fotodokumentácia: - napr. fotografie, ortofoto, zákresová fotografia
			2. Usmernenia a podmienky: - napr. územnoplánovacia informácia, usmenrnenie z hľadiska pamiatkovej ochrany, podmienky dotknutých strán
			3. Prieskumy: - napr. inžiniersko-geologický prieskum, dendrologický prieskum
			4. Výkaz bilancií
			5. Vzor panelov
			6. Overovacie štúdie

# 8. Lehoty

1. Dátum úvodného zasadnutia poroty X.Y. 2022
2. Predpokladaná lehota vyhlásenia súťaže X.Y. 2022
3. **Lehota na predkladanie súťažných návrhov** **X.Y. 2022,17:00 hod.**
4. Predpokladaná lehota na overenie a vyhodnotenie súťažných návrhov X.Y. 2022
5. **Predpokladaný termín oznámenia a zverejnenia výsledkov X.Y. 2021**
6. Predpokladaný termín zverejnenia súťažných návrhov X.Y. 2021
7. Predpokladaná lehota na vyplatenie cien a odmien účastníkom X.Y. 2021

Vyhlasovateľ odporúča v rámci prípravy návrhu absolvovať obhliadku miesta realizácie predmetu súťaže. Miesto realizácie predmetu súťaže je voľne prístupné.

# 9. Porota

Počet riadnych členov poroty je 5, hlasovacie kvórum je 5. Na zasadnutiach poroty sa zúčastňujú všetci riadni členovia a všetci náhradníci; náhradníci majú poradný hlas. Ak nie je prítomný riadny člen poroty, stáva sa náhradník riadnym členom s plnohodnotným hlasom. Porotcu nezávislého na vyhlasovateľovi môže nahradiť len náhradník nezávislý od vyhlasovateľa. Porota má predsedu, ktorého si zvolila spomedzi riadnych členov na jej prvom zasadnutí.

1. **Riadni členovia poroty**

Nezávislí od vyhlasovateľa:

Meno Priezvisko – napr. autorizovaný architekt SKA, predseda poroty

Meno Priezvisko – napr. autorizovaný architekt SKA

Meno Priezvisko – napr. autorizovaný architekt ČKA

Závislí od vyhlasovateľa:

Meno Priezvisko – napr. autorizovaný architekt SKA

Meno Priezvisko

1. **Náhradníci poroty**

Nezávislí od vyhlasovateľa:

Meno Priezvisko – napr. autorizovaný architekt SKA

Závislí od vyhlasovateľa:

Meno Priezvisko

1. **Experti**

Meno Priezvisko – napr. zadanie, rozpočtár, dopravný inžinier, statik, pamiatkar, mestské útvary (životné prostredie, ÚP, doprava,...)

Porota môže prizvať experta poroty na špecifické odborné posúdenie jednej alebo viacerých oblastí hodnotenia návrhov. Expert poroty sa zúčastňuje rokovania poroty s poradným hlasom. Ak je to potrebné, expert poroty vypracuje odborné posúdenie na predložený návrh v súťaži.

1. **Pomocné orgány poroty**

sekretár:

Meno Priezvisko

overovateľ:

Meno Priezvisko

# 10. Hodnotenie predložených návrhov

1. Súťažné návrhy, ktoré neboli vylúčené zo súťaže, budú hodnotené podľa kritéria: kvalita riešenia vo vzťahu k zadaniu.
2. Spôsob uplatnenia kritéria: Porota väčšinovým hlasovaním na základe diskusie pridelí každému návrhu poradie podľa hodnotenia návrhu vo vzťahu ku kritériu uvedenému v bode 1. Vyššie poradie patrí vždy návrhu, ktorý vo väčšej miere spĺňa požiadavky kritéria na hodnotenie návrhov. Víťazným návrhom súťaže návrhov sa stane návrh, ktorý sa umiestni na prvom (najvyššom) mieste v poradí hodnotenia návrhov.
3. Porota je uznášaniaschopná, ak je prítomný plný počet hlasovacieho kvóra (5). Porota rozhoduje nadpolovičnou väčšinou hlasov kvóra.
4. Výsledok súťaže je pre vyhlasovateľa záväzný.
5. Priame rokovacie konanie bude vedené s účastníkom, ktorého návrh vyhodnotila porota ako víťazný.

# 11. Ceny a odmeny

1. V súťaži návrhov po nadobudnutí právoplatnosti výsledku v lehote podľa súťažných podmienok vyplatí vyhlasovateľ oceneným účastníkom ceny a odmeny:

1. cena: ... €

2. cena: ... €

3. cena: ... €

Suma vyhradená na odmeny: ... €, najvyššia odmena by nemala prekročiť 80% sumy určenej na 3. cenu.

1. Účastníkom (fyzickým aj právnickým osobám) budú vyplatené ceny a odmeny znížené o daň z príjmu (19%), ktorá sa vyberá zrážkou, ktorú zrazil vyhlasovateľ podľa § 43 ods. 3 písm. d) zákona č. 595/2003 Z. z. o dani z príjmov v zn. n. p. (ďalej „ZDP“), pričom v prípade účastníkov – fyzických osôb sa daňový základ pre výpočet dane z príjmu zníži v zmysle § 9 ods. 2 písm. m) bod 1 ZDP.
2. Porota si vyhradzuje právo rozhodnúť o prípadnom neudelení niektorej z cien, prípadne o inom rozdelení cien. Takéto rozhodnutie musí písomne zdôvodniť v zápisnici z hodnotiaceho zasadnutia.
3. Pri vyplácaní cien a odmien nie je smerodajné, kto je autorom diela, vždy sa vypláca účastníkovi súťaže.
4. Ceny a odmeny sa nevyplácajú podľa autorského zákona - nie je možné považovať cenu ani odmenu v súťaži za autorskú alebo licenčnú odmenu.
5. Príjem účastníka z vyplatenej ceny alebo odmeny nepodlieha dani z pridanej hodnoty (ďalej „DPH”) a to ani ak je jeho príjemca registrovaný pre DPH.

# 12. Priame rokovacie konanie – zadanie nadväzujúcej zákazky

1. Po súťaži návrhov zrealizuje jeden z vyhlasovateľov samostatne alebo viacerí z vyhlasovateľov spoločne priame rokovacie konanie v zmysle ustanovení § 81 písm. h) ZVO.
2. Vyhlasovateľ vyzve na rokovanie účastníka, ktorého návrh vyhodnotila porota ako víťazný.
3. Predmetom zákazky na poskytnutie služieb bude najmä:
	1. vypracovanie architektonickej štúdie;
	2. vypracovanie dokumentácie pre vydanie územného rozhodnutia (v súlade s vyhláškou č. 453/2000 Z. z., ktorou sa vykonávajú niektoré ustanovenia stavebného zákona – ďalej „VSZ“)
	3. vypracovanie dokumentácie pre vydanie stavebného povolenia (v súlade s VSZ);
	4. vypracovanie dokumentácie pre výber zhotoviteľa v stupni dokumentácie na realizáciu stavby (v súlade s rozsahom prác podľa sadzobníka UNIKA);
	5. vykonanie odborného autorského dohľadu (v súlade s rozsahom prác podľa sadzobníka UNIKA);
4. Výsledkom priameho rokovacieho konania bude uzatvorenie Zmluvy o dielo. Znenie zmluvy o dielo je súčasťou súťažných príloh (04 Návrh zmluvy o dielo).
5. Vyhlasovateľ nie je oprávnený uzatvoriť Zmluvu o dielo ako výsledok priameho rokovacieho konania s účastníkom, ktorý má povinnosť zapisovať sa do registra partnerov verejného sektora v zmysle ustanovení zákona č. 315/2016 Z. z. o registri partnerov verejného sektora v zn. n. p. a ktorý nie je zapísaný v tomto registri, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v tomto registri.
6. Vyhlasovateľ stanovuje nasledujúce podmienky účasti osobného postavenia v priamom rokovacom konaní, ktoré musí účastník vyzvaný na rokovanie spĺňať, s poukazom na § 32 ZVO:
7. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe;
8. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu;
9. nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu;
10. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku;
11. je oprávnený poskytovať službu uvedenú v §4 alebo §5 odsek (1) písmeno a) zák. č. 138/1992 Zb. o autorizovaných architektoch a autorizovaných stavebných inžinieroch v zn. n. p. alebo podľa ekvivalentnej právnej úpravy platnej v krajine podnikania účastníka;
12. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu;
13. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať;
14. nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

# 13. Ďalšie informácie

1. Všetky náklady spojené s prípravou a predložením návrhu znáša účastník bez nároku na finančnú náhradu voči vyhlasovateľovi.
2. Vyhlasovateľ sa zaväzuje rešpektovať autorské práva autorov návrhov v súlade so zák. č. 185/2015 Z. z. Autorský zákon v zn. n. p. (ďalej „**AZ**“).
3. Účastník podaním súťažného návrhu udeľuje vyhlasovateľovi výhradný súhlas s použitím diela predstavujúceho súťažný návrh pre potreby súťaže, prezentačné účely súťaže návrhov formou zverejnenia na výstave, na internetovej stránke a v tlačenej publikácii, všetko v súlade s § 91 AZ a príslušnými ustanoveniami ZVO.
4. Vyhlasovateľ je povinný zachovávať mlčanlivosť o informáciách označených ako dôverné, ktoré mu účastník poskytol; na tento účel **účastník označí, ktoré skutočnosti považuje za dôverné**, a ktorými môžu byť v tomto postupe výhradne iba obchodné tajomstvo, technické riešenia, predlohy, návody, výkresy, projektové dokumentácie, modely, spôsob výpočtu jednotkových cien. Tým nie sú dotknuté ustanovenia ZVO ukladajúce vyhlasovateľovi oznamovať či zasielať Úradu pre verejné obstarávanie dokumenty a iné oznámenia, zverejňovať dokumenty a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám v zn. n. p.
5. **Účastníci súťaže sa zaväzujú, že podklady použijú len pre rozhodovanie o účasť v súťaži a k vypracovaniu súťažného návrhu.**
6. Vyhlásenú súťaž je možné zrušiť len zo závažných dôvodov. Zrušenie súťaže bude oznámené rovnakým spôsobom, akým bola súťaž vyhlásená.

Pozn.

Použitie tu zverejnených podkladov a ich častí je na uvážení a zodpovednosti každého vyhlasovateľa. MIB nezodpovedá za ich aktuálnosť a všeobecnú aplikovateľnosť.

Máte pripomienku alebo ste našli chybu? Prosíme, napíšte na sutaze@mib.sk